PATVIRTINTA

 Molėtų rajono savivaldybės tarybos

 2023 m. vasario d. sprendimu Nr. B1-

**MOLĖTŲ R. KŪNOKULTŪROS IR SPORTO CENTRO 2022 M. VEIKLOS ATASKAITA**

**STRATEGINIO PLANO IR METINIO VEIKLOS PLANO ĮGYVENDINIMAS**

Įgyvendinant 2022 m. veiklos planą buvo siekta 2020-2022 m. Molėtų r. kūno kultūros ir sporto centro strateginiame plane numatytų prioritetinių tikslų ir įgyvendintos veiklos priemonės šiems tikslams pasiekti.

Pagrindiniai prioritetiniai veiklos tikslai:

I. Gerinti neformaliojo švietimo paslaugų kokybę.

II. Didinti neformaliojo švietimo paslaugų prienamumą ir įvairovę.

III. Stiprinti bendradarbiavimą.

2022 metų pradžioje Sporto centre dirbo 19 darbuotojų, iš jų: 6 administracijos darbuotojai, 7 neformaliojo švietimo mokytojai (2 administracijos darbuotojai, taip pat dirba ir neformaliojo švietimo mokytojais), 6 – ūkinės dalies personalas. Metų eigoje nutrauktos keturios darbo sutartys: su pavaduotoja ugdymui (1 etatas), kineziterapeute (0,5 etato) ir krepšinio, lengvosios atletikos treneriu (0,3/0,19 etatas). Vėliau priimtas naujas krepšinio treneris (0.3 etato), lengvosios atletikos trenerė (0,19), kineziterapeutas 0,5 etato, du konkursai į pavaduotojo ugdymui pareigybę buvo nesėkmingi.

Du administracijos darbuotojai kėlė kvalifikaciją - pavaduotojas ūkiui 2 mokymai ir viešojo administravimo specialistė 2 mokymai.

Sporto centras vykdė krepšinio, rankinio, teniso, aerobinės gimnastikos ir lengvosios atletikos sporto šakų ugdymo programas.

2022 m. sausio mėn. Sporto centro ugdymo programas lankė 256 mokiniai, sukomplektuota 19 grupių. Vienos krepšinio grupės užsiėmimai buvo vykdomi Giedraičių A. Jaroševičiaus gimnazijos patalpose. Naujais mokslo metais nuo 2022 m. spalio 1 d. Sporto centrą lankė 256 mokiniai, suformuota 18 grupių. 2022 m. gruodžio mėn. užsiėmimus lankė 253 mokiniai. Sportuojančių mergaičių skaičius išliko stabilus 108/102. Moksleivių gyvenančių kaimiškose vietovėse skaičius nepakito, išliko 88, kitų rajonų moksleivių skaičius 10. Per metus vyko normali, tradicinė, moksleivių kaita. Sporto centrą lankyti pradėjo ir sutartis sudarė 82 mokinių, sutartis nutraukė 60 mokinių.

2022 m. Sporto centro sporto šakų ugdomąsias programas baigė 8 mokiniai, jiems buvo įtekti neformaliojo vaikų švietimo pažymėjimai.

|  |  |  |  |  |  |
| --- | --- | --- | --- | --- | --- |
| *Sporto šaka* | *2018-2019* | *2019-2020* | *2020-2021* | 2021-2022 | 2022-2023 |
| *Mokinių* | *Grupių* | *Mokinių* | *Grupių* | *Mokinių* | *Grupių* | *Mokinių* | *Grupių* | *Mokinių* | *Grupių* |
| Rankinis | 119 | 7 | 112 | 7 | 130 | 7 | 132 | 7 | 111 | 7 |
| Krepšinis | 56 | 4 | 27 | 4 | 72 | 5 | 75 | 6 | 76 | 5 |
| Imtynės | 13 | 1 | 11 | 1 |  |  |  |  |  |  |
| Tenisas | 25 | 3 | 49 | 3 | 30 | 3 | 25 | 3 | 29 | 3 |
| Lengvoji atletika |  |  |  |  | 11 | 1 | 15 | 1 | 20 | 1 |
| Aerobinė gimnastika |  |  |  |  | 26 | 2 | 19 | 2 | 18 | 2 |
| **IŠ VISO:** | **213** | **15** | **199** | **15** | **269** | **18** | **266** | **19** | **256** | **18** |

**Neformalusis vaikų švietimas**

Visų sporto šakų sportinio ugdymo grupės savo veiklą vykdė vadovaudamiesi Molėtų sporto centro ugdymo planu ir savo grupės ugdymo programa.

**Krepšinio** sporto šakos grupės mokiniai dalyvavo Lietuvos moksleivių krepšinio lygos, Sostinės krepšinio lygos „Vitiron“, Jaunių „Regionų lygos“, Molėtų vyrų krepšinio čempionatuose ir krepšinio fiesta 3x3 turnyre. Geriausi sportiniai pasiekimai:

U-15 krepšinio komanda Sostinės krepšinio lygos “Vitiron” čempionate iškovojo 3 vietą.

U-17 krepšinio komanda Jaunių „Regionų lygos“ čempionate iškovojo 4 vietą..

U-10 krepšinio komanda „Aukštaitijos fiesta“ ir „Hustle point“ 3x3 krepšinio turnyruose užėmė 2-ą ir trys 3-čias vietas.

Nuo 2022 m. spalio mėn. naujo sportinio sezono pradžios, krepšinio komandos pradėjo dalyvauti šiuose čempionatuose:

 Berniukai U-10 krepšinio komanda Moksleivių krepšinio lygoje pirmojo iššūkio turnyre pradėjo dalyvauti.

Vaikinai U-17 m. gimimo krepšinio komanda Jaunių „Regionų lygos“ čempionate, Molėtų r. krepšinio čempionatas „Vilnis“, Moksleivių krepšinio lygos 3x3 krepšinio turnyre;

Vaikinai U-15 krepšinio komanda Moksleivio krepšinio lygos čempionate ir Molėtų r. krepšinio čempionatas „Vilnis“, Moksleivių krepšinio lygos 3x3 krepšinio turnyre;

Merginos U-15, U-17 Moksleivių krepšinio lygos 3x3 krepšinio turnyre.

Lietuvoje krepšinis labai populiari sporto šaka. Visos Sporto mokyklos ar sporto centrai deleguoja komandas į Lietuvos moksleivių krepšinio lygą, susidaro labai didelė konkurencija. Šią konkurencinę kovą laimi didesnių savivaldybių ar didmiesčių Sporto mokyklos, kurios turi galimybę atrinkti šiai sporto šakai gabiausius moksleivius. Molėtų sporto centro tikslas, nuolatinė asmeninė pažanga kiekvieno, krepšinio ugdymo programą lankančio, mokinio.

**Rankinio** sporto šakos visos grupės, dalyvavo Lietuvos rankinio federacijos organizuojamuose įvairaus amžiaus čempionatuose, taip pat, įvairų savivaldybių Sporto mokyklų bei sporto centrų organizuojamuose rankinio turnyruose. Aukščiausi pasiekimai:

Lietuvos vaikų U-12 rankinio čempionatas - III vieta.;

Lietuvos jaunių vaikinų U-15 rankinio čempionatas II div. I vieta.

Tarptautinis turnyras „Panevėžio taurė 2022” vaikinų U-15 komanda 2 vieta.

Tarptautinis rankinio turnyras „Polva Cup 2022” vaikinų U-15 komanda 3 vieta.

Molėtų r. vyrų rankinio čempionatas U-19 rankinio čempionate II vieta.

Merginos, Lietuvos jaunių rankinio U – 15 čempionate II diviziono 3 vieta.

Merginos, Lietuvos jaunių rankinio U – 17 čempionate II diviziono 3 vieta.

Merginos, Tarptautinis rankinio turnyras „Vroclavo taurė“ 3 vieta.

Sporto centro auklėtinė buvo kviečiama į Lietuvos rankinio Jaunių ir jaunimo mergaičių rinktinės stovyklas. Ši auklėtinė Europos paplūdimio rankinio čempionate kartu su U-16 merginų rinktine laimėjo 9 vietą.

**Teniso** sporto šakos grupės mokiniai dalyvavo Sporto centro organizuojamame „Oranžinio korto“, „Žaliojo korto“ ir „Raudonojo korto“ teniso turnyruose. Turnyruose dalyvavo Molėtų ir Utenos jaunieji tenisininkai. Tai gera vieta įgauti varžybų patirties.

 Vienas iš geriausių Molėtų sporto centro tenisininkų 2022 m. Lietuvos teniso reitingų lentelėje U-14 (14 vieta), U-16 (17 vieta). Jis dalyvavo Molėtų teniso čempionatuose bei Lietuvos teniso sąjungos organizuojamuose turnyruose:

Molėtų teniso žiemos čempionatas 1 vieta;

Molėtų teniso čempionatas 1 vieta;

Šiaulių teniso akademijos taurė U-16 vienetuose 3 vieta, dvejetuose 4 vieta;

Teniso erdvės taurė U-14 vienetuose 5 vieta;

Lietuvos čempionatas 14 m. ir jaunesni, 9 vieta.

Klaipėdos Teniso Akademijos taurė 5 vieta

**Lengvosios atletikos** sporto šakos grupių mokiniai, dalyvavo Lietuvos lengvosios atletikos federacijos ir kitų sporto organizacijų organizuojamose varžybose. Iš 16 grupėje esančių sportininkų 13 pasiekė savo asmeninius rezultatus ir pasiekė Lietuvos lengvosios atletikos kvalifikacinius laipsnius (Jaunių atskyrius).

I jaunių atskyrį įvykdė 7 mokiniai. II jaunių atskyrį įvykdė 4 mokiniai. III jaunių atskyrį įvykdė 1 mokinys Suaugusiųjų III atskyrį įvykdė 1 mokinys.

**Aerobinės gimnastikos** sporto šakos grupių mokiniai dalyvavo Aerobinės gimnastikos varžybose:

**I-asis Aerobinės gimnastikos mėgėjų lygos čempionatas. 2022-11-19d. (Veiveriai).**

J1 MV. Kategorijoje užimta I vieta; J1 Tr. Kategorijoje užimta Ivieta; V2 MV. Kategorijoje užimta II vieta; V2 MV Kategorijoje užimta IV vieta.

**Atviras Kauno r. aerobinės gimnastikos čempionatas. 2022-10-22d. (Kauno r. Ringaudai).**

Dalyvavo 6 mokiniai.

**Atviras Kauno miesto aerobinės gimnastikos čempionatas. 2022-05-06/08. (Kauno technologijos universitetas).**

Dalyvavo 9 mokiniai.

**Aerobinės gimnastikos varžybos Prienų taurei laimėti. 2022-04-24 d. (Prienai).**

Dalyvavo 6 mokiniai.

**Atviras Vilniaus miesto aerobinės gimnastikos čempionatas. 2022-06-05d. (Vilniaus).**

Dalyvavo 8 mokiniai.

**Neformaliojo švietimo mokytojai** per 2022 m. tobulino savo specialiąsias ir bendrąsias kompetencijas, dalyvavo 42 seminaruose, kurių trukmė **208 val.**. Tris seminarus visiems Molėtų fizinio lavinimo, neformaliojo švietimo mokytojams ir klubų treneriams organizavo Molėtų sporto centras temos – „Fizinių krūvių planavimas metiniame treniruočių cikle“, ir „Sporto psichologija“ 2 seminarai.

Vyko 5 mokytojų tarybos posėdžiai. Visi neformaliojo švietimo mokytojai aprūpinti planšetiniais kompiuteriais su internetiniu ryšiu, sportiniu inventoriumi. Trys sportinio ugdymo grupės aprūpintos nauja sportine apranga. Tradiciškai vasaros laikotarpiu neformaliojo švietimo mokytojai organizavo vaikų vasaros stovyklas. Tačiau finansavimo negavo 4 iš 5 pateiktų paraiškų. Todėl vasaros stovyklų 2022 m. sumažėjo.

|  |  |  |
| --- | --- | --- |
| Eil. Nr. | Stovyklos pavadinimas | Dalyvių skaičius |
| 1 | Skriejantis kamuolys (pradinukams) | 14 |
| 2 | Sportiškas rytojus U-11 | 14 |
| 3 | Dvi vasaros krepšinio stovyklos | 30 |
| 4 | Vasaros rankinio stovykla  | 15 |
|  | Viso | 73 |

Molėtų sporto centro neformaliojo švietimo mokytojai 2022 m. laikotarpyje organizavo šiuos sporto šakų turnyrus.

|  |  |  |
| --- | --- | --- |
| Eil. Nr. | Turnyro pavadinimas | Dalyvių skaičius |
| 1. | Merginų rankinio turnyras „Molėtų žiema 2022“ | 50 |
| 3. | Vaikinų Rankinio turnyras „Molėtų ruduo 2022“ | 50 |
| 6. | Teniso varžybos “Žaliasis kortas“ | 15 |
| 7. | Teniso varžybos “Oranžinis kortas“ | 15 |
| 8. | Teniso varžybos “Raudonasis kortas“ | 15 |
| 9. | Merginų Krepšinio turnyras | 30 |
|  | **Viso** | **175** |

**Nuo 2020-09-02** vykdome 3 sporto šakų (krepšinio, rankinio, fitness-aerobikos) vaikų ir suaugusių fizinio aktyvumo užsiėmimus. 2022-12-31 šio projekto veiklos baigiasi. Galima konstatuoti faktą, kad šis projektas labai padėjo Molėtų r. bendruomenei įsitraukti į fizinio aktyvumo veiklas. Buvo sukomplektuota 6 grupės, viena krepšinio grupė veiklą vykdė Giedraičių Antano Jaroševičiaus gimnazijoje. Iš viso sporto centro fizinio aktyvumo pratybas lanko 105 vaikai ir suaugusieji. Nuo 2022-08-01 pradėjome įgyvendinti naują fizinio aktyvumo projektą, kurį taip pat finansuoja Sporto rėmimo fondas. Šio projekto veiklose numatyti fizinio aktyvumo užsiėmimai, judrieji žaidimai vaikams (Giedraičių ir Alantos gimnazijų), suaugusiems tinklinio užsiėmimai ir senjorams mankštos. Viso šis projektas pritrauks 110 bendruomenės narių.

**Renginiai**

**Molėtų sporto centras ir toliau organizuoja tradicinius ir naujo formato sportinius renginius moksleiviams bei visuomenei:**

|  |  |  |  |  |
| --- | --- | --- | --- | --- |
| **Eil.** | **Data** | **Renginio pavadinimas** | **Dalyvių skaičius** | **Varžybų skaičius** |
| 1 | Sausio 21 | 2021 - 2022 m. Molėtų r. sporto žaidynių pradinių kvadrato varžybos | 30 | 4 |
| 2 | Sausio 27 | 2021 - 2022 m. Molėtų r. sporto žaidynių 3x3 pradinių klasių krepšinio varžybos | 30 | 15 |
| 3 | Vasaris – gegužė | Molėtų rajono vyrų krepšinio čempionatas | 144 | 44 |
| 4 | Vasario 16 –kovo 11 | Laisvės bėgimas „Įveik laisvės ratą-2022 | 2000 | 1 |
| 5 | Vasario 17 | 2021 - 2022 m. Molėtų r. sporto žaidynių 5-6 klasių 3x3 krepšinio varžybos | 20 | 10 |
| 6 | Vasario 19 | Žiemos žūklės ir Užgavėnių šventė „Mindūnai 2022“ | 10 | 28 |
| 7 | Vasario 22 | 2021 - 2022 m. Molėtų r. sporto žaidynių 5-6 klasių kvadrato varžybos | 70 | 13 |
| 8 | Vasario 22 | Molėtų sporto apdovanojimai | 200 |  |
| 9 | Kovo 1 | 2021 - 2022 m. Molėtų r. sporto žaidynių 5-8 klasių futbolo varžybos | 60 | 6 |
| 10 | Kovo 4 | 2021 - 2022 m. Molėtų r. sporto žaidynių pradinių klasių Drąsūs, stiprūs, vikrūs varžybos | 60 | 6 |
| 11 | Kovo 15 | 2021 - 2022 m. Molėtų r. sporto žaidynių 9-12 klasių krepšinio 5x5 varžybos | 48 | 4 |
| 12 | Kovo 24 | 2021 - 2022 m. Molėtų r. sporto žaidynių 9-12 klasių 3x3 krepšinio varžybos | 30 | 10 |
| 13 | Balandžio 28 | Molėtų r. mokinių lengvosios atletikos pavasario kroso varžybos | 100 | 5 amžiaus grupės |
|  | Gegužės 7 | „Molėtai žingsniuoja 2022” | 150 | 1 |
| 14 | Gegužė- birželis | Molėtų r. vyrų rankinio čempionatas | 50 | 10 |
| 15 | Gegužės 10 | Molėtų r. mokinių lengvosios atletikos pradinių klasių trikovės varžybos | 40 | 1 |
| 16 | Gegužės 19 | Molėtų r. mokinių lengvosios atletikos 5 -8 klasių keturkovės ir 9 – 12 atskirų rungčių varžybos | 100 | 1 |
| 17 | Gegužės 29 | Molėtų r. sporto žaidynių 3x3 krepšinio varžybos | 30 | 15 |
| 18 | Birželis-liepa | Atviras Molėtų r. vasaros 3x3 krepšinio čempionatas | 136 | 80 |
| 19 | Birželio 7 | Mokinių futbolo turnyras „Ateik su draugu“ | 200 | 21 |
| 20 | Birželio 17 | Molėtų r. sporto žaidynių tinklinio varžybos | 50 | 16 |
| 21 | Birželio 18 | Molėtų r. sporto žaidynių futbolo varžybos | 30 | 4 |
|  | Liepa - Rugpjūtis | Atviros teniso dienos | 20 |  |
| 22 | Rugsėjo 30 | Molėtų r. mokinių lengvosios atletikos rudens kroso varžybos | 109 | 1 |
| 23 | Spalis- gruodis | 31 – ais „Vilnies“ laikraščio krepšinio čempionatas | 150 | 47 |
| 24 | Spalio 1 | Molėtų sporto centro sportinio sezono atidarymo šventė | 200 |  |
| 25 | Spalio 1 | „Molėtai bėga 2022“ | 200 | 1 |
| 26 | Spalio 10 | Molėtų r. mokytojų žaidynių | 80 | 3 |
| 27 | Spalio 14 | 2022 - 2023 m. Molėtų r. sporto žaidynių pradinių kvadrato varžybos | 30 | 3 |
| 28 | Spalio 21 | 2022 - 2023 m. Molėtų r. sporto žaidynių 5-6 klasių. kvadrato varžybos | 60 | 6 |
| 29 | Lapkričio 10 | 2022-2023 m. Molėtų r. sporto žaidynių 3x3 krepšinio 7-8 klasių varžybos | 30 | 18 |
| 30 | Lapkričio 17 | 2022-2023 m. Molėtų r. sporto žaidynių 3x3 krepšinio 9-12 klasių varžybos | 20 | 10 |
| 31 | Lapkričio 18 | Lietuvos mokyklų žadinių pradinių klasių kvadrato varžybos | 40 | 6 |
| 32 | Lapkričio 30 | 2022 - 2023 m. Molėtų r. sporto žaidynių pradinių klasių 3x3 krepšinio varžybos | 30 | 15 |
| 33 | Gruodžio 1 | 2022 - 2023 m. Molėtų r. sporto žaidynių 5-6 klasių. futbolo varžybos | 30 | 3 |
| 34 | Gruodis | 2022 - 2023 m. Molėtų r. sporto žaidynių 5-6 klasių. Krepšinio 3x3 varžybos | 16 | 6 |
| 35 | Gruodis | Kalėdinis sportinis renginys Sporto centro moksleiviams ir tėvams | 250 |  |
| 36 | Gruodis | Kalėdinis vyrų rankinio turnyras „Molėtų KKSC Kalėdos-2022“ | 48 | 4 |
|  |  | **VISO:** | **4801** | **413** |

**Bendradarbiavimas:**

Utenos apskrities futbolo federacija „Futsal“ futbolo čempionatas.

Rankinio klubas HC Vilnius Baltijos lygos čempionato varžybos.

Lietuvos krepšinio federacija, projektas „Atrask talentą”.

**SC administravimas:**

* atnaujinti ir sukurti nauji, 5 sporto centro veiklą reglamentuojantys tvarkos aprašai;
* pasirašytos trys Savanoriškos tarnybos sutartys;
* parengtos 6 paraiškos projektiniam finansavimu gauti;
* išleista 292 sporto centro direktoriaus įsakymai: 54 personalo klausimais, 82 komandiruočių klausimais, 156 veiklos klausimais; išsiųsta 170 raštai; sudarytos 9 turto nuomos sutartys;
* vykdyti du konkursai į neformaliojo švietimo mokytojų pareigas ir pavaduotojo ugdymui;
* paruoštas ir išplatintas (visoms Lietuvos sporto organizacijoms) Molėtų sporto centro teikiamų paslaugų katalogas;
* organizuota 2 Molėtų sporto centro darbuotojų komandos stiprinio renginiai;
* Laiku ir geriausiomis komercinėmis kainomis užsakomas transportas mokinių vykimui į varžybas.

**SC viešinimas:**

|  |  |  |  |  |  |
| --- | --- | --- | --- | --- | --- |
| Puslapis | PaskelbtaNaujienų, straipsnių | Sukurta ir įkelta informaciniųplakatų | Įkeltanuotraukų | Įkeltavaizdo įrašų | Įkelta kitų failų |
| „Facebook“ Molėtų sportas | 709 | 403 | 4220 | 16 |  |
| „Facebook“ Molėtų krepšinis | 100 | 117 | 1321 | 72 |  |
| [www.moletukrepsinis.lt](http://www.moletukrepsinis.lt) | 30 |  |  |  |  |
| [www.moletusportas.lt](http://www.moletusportas.lt) | 109 |  |  |  | 100 |
| Instagram |  | 50 | 100 | 2 |  |
| Youtube |  |  |  | 66 |  |
| Laikraštyje “Vilnis“ | 45 |  |  |  |  |
| **Viso** | **993** | **570** | **5641** | **156** | **100** |

Siekiant, kad Molėtų r. kūno kultūros ir sporto centras sukurtų stiprią sporto bendruomenę iš tėvų, mokinių ir sporto entuziastų, 2022 m. buvo organizuota pramoginiai renginiai „Sporto apdovanojimai“, „Sportinio sezono atidarymo šventė“

**SC sporto bazių priežiūra, atnaujinimas**

Nuolatos vykdomi sporto salių priežiūros darbai. Pakabinta sporto salės užuolaida, leidžianti salę padalinti į dvi dalis. Sanitariniai mazgai veikia gerai. Turima infrastruktūra atitinka priešgaisrinius reikalavimus, atliktas priešgaisrinės tarnybos patikrinimas, įvertintas gerai. Sporto inventorius ir įranga nuolat prižiūrimi, yra saugūs.

Stadiono priežiūra vykdoma nuolatos, trąšos išberiamos laiku, pagal „LinasAgro“ konsultantų rekomendacijas, grunto tyrimai atliekami kas antri metai, stadiono priežiūrai reikalingos įrangos ir technikos turime. Suremontuota stadiono laistymo sistema.

Darbuotojai aprūpinti darbo priemonėmis. Laiku ir pakankamai perkamos higienos bei valymo priemonės. Kabinetai erdvūs, apšviesti. Želdiniai laiku pjaunami. Statiniai nuolat apžiūrimi ir tvarkomi. Atlikus privalomus kasmetinius statinių apžiūras (Statybininkų g. 9 ir Ąžuolų g. 10), rasta pastatų defektų, apžiūros akte nurodyti darbai kuriuos reikia atlikti.

**SC finansavimas**

**Iš Molėtų r. savivaldybės biudžeto patvirtinta:**

|  |  |  |  |  |
| --- | --- | --- | --- | --- |
| **Biudžeto išlaidos** | **2019** | **2020** | **2021** | **2022** |
| Bendra biudžeto sąmatos išlaidų suma tūkst. eur.  | 306,2 | 262,8 | 298,8 | 353,7 |
| Iš jų: |  |  |  |  |
| Išlaidos darbo užmokesčiui, soc. draudimas | 203 | 197,2 | 222 | 269,3 |
| Išlaidos ugdymui (spec. l.) | 7,9 | 12,8 | 17,9 | 17,4 |
| Išlaidos ūkio išlaikymui (komunalinės, transporto, ryšio, ūkinės išlaidos) | 46,9 | 52,8 | 58,9 | 67 |
| Ilgalaikiam materialiam ir nematerialiam turtui | 48,4 | 0 | 0 | 0 |

**Papildomos pajamos:**

|  |  |  |  |  |
| --- | --- | --- | --- | --- |
| **Pajamos** | **2019** | **2020** | **2021** | **2022** |
| Projektai | 4023 | 52814 | 36831 | 42085 |
| Parama | 174 | 2525 | 2207 | 3010 |
| Už paslaugas | 11186 | 14539 | 20194 | 21000 |

**SC projektai:**

**2019 m.**

* Vaikų vasaros poilsio organizavimo 3 programos. Molėtų savivaldybė 2900,00 eur.
* Gamtosauginis projektas „Mes rūšiuojam“, rinkta elektrotechnikos atliekos 3,66 eur.
* Mobilus futbolo vartai. Lietuvos futbolo federacija 1120,00 eur.

Bendra visų 2019 m. projektų vertė **4023,66 eur.**

**2020 m.**

* Įgyvendinamas Sporto rėmimo fondo finansuojamas projektas SRF-FAV-2020-1-0089 “Fizinio aktyvumo plėtra Molėtų rajono savivaldybėje, skatinant aerobikos ir fitneso, rankinio bei krepšinio sporto šakų masiškumą“. Projekto vertė 88143,20 eur.
* Įgyvendintas projektas finansuojamas Lietuvos asociacijos „Sportas visiems“ „Be Actyve Night“ Projekto vertė 6153,40 eur.
* Įgyvendinti 5 vasaros stovyklų projektai finansuojami Molėtų r. savivaldybės, projektų vertė 13150,00 eur.;

Bendra visų 2020 m. projektų vertė **107446,6 eur.**

**2021 m.**

* Įgyvendinti 3 vasaros stovyklų projektai finansuojami Molėtų r. savivaldybės, projektų vertė 5100 eur.;
* Įgyvendinome fizinį aktyvumą skatinančio renginio „Aktyvi šeimos diena 2021 m.” organizavimo paslauga, vykdant projekto „Sveikos gyvensenos skatinimas Molėtų rajono savivaldybėje“, Nr. 08.4.2-ESFA-R-630-91-0003 veiklą. Projekto vertė 2308 eur.

Bendra visų 2021 m. projektų vertė **7408 eur.**

**2022 m.**

* Įgyvendintas 1 vasaros stovyklos projektas finansuojamas Molėtų r. savivaldybės, projekto vertė 700 eur.;
* Įgyvendinome fizinį aktyvumą skatinantį renginį „Molėtai žingsniuoja 2022 m.”, vykdant projekto „Sveikos gyvensenos skatinimas Molėtų rajono savivaldybėje“, Nr. 08.4.2-ESFA-R-630-91-0003 veiklą. Projekto vertė 2979,00 eur.
* Įgyvendinamas Sporto rėmimo fondo finansuojamas projektas “Fizinio aktyvumo plėtra Molėtų rajono savivaldybėje, skatinant įvairių sporto šakų masiškumą skirtingų tikslinių grupių tarpe” Nr. SRF-FAV-2022-1-0435 Projekto vertė 88339 eur.

Bendra visų 2022 m. projektų vertė **92 201,18 eur.**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Direktorius Mindaugas Kildišius